- Hindi News
- National
- सुरक्षा कर्मचारी से मारपीट, सीडीएलयू पुलिस में शिकायत देने को तैयार नहीं
सुरक्षा कर्मचारी से मारपीट, सीडीएलयू पुलिस में शिकायत देने को तैयार नहीं
गार्डों से हुई हाथापाई सीसीटीवी कैमरे में कैद
भास्करन्यूज | सिरसा
चौधरीदेवीलाल विश्वविद्यालय के गेट पर तैनात सुरक्षा कर्मचारियों से गुरुवार को कुछ युवकों ने हाथापाई की। सुरक्षा कर्मचारियों ने इसकी लिखित शिकायत कुलसचिव को भेजी। मगर प्रशासन ने पुलिस को लिखित में शिकायत देने से पीछे हाथ खींच लिए। सीडीएलयू प्रशासन ने सुरक्षा कर्मचारियों को कहा कि वे खुद ही पुलिस के पास शिकायत देकर आए। मगर सुरक्षा कर्मचारियों ने प्रशासन को पुलिस के पास शिकायत भेजने का तर्क दिया। गुरुवार को जैसे तैसे दिन गुजर गया। मगर शुक्रवार सुबह सैर पर निकले एसपी सतेंद्र कुमार गुप्ता को इस बात की सूचना मिली तो उन्होंने पुलिस को तुरंत की कार्रवाई करने के आदेश दिए। पुलिस ने सभी ऑटो चालकों को गेट से हटा दिया।
सीडीएलयू के लघु सचिवालय की ओर स्थित गेट पर तैनात सिक्योरिटी गार्ड तरसेम ने बताया कि गुरुवार को गेट पर तरसेम, नरेंद्र, भरत सिंह, दलबीर, सूरजभान और मंगत तैनात थे। इस दौरान तीन युवक आए और भीतर प्रवेश करने लगे। इस पर सिक्योरिटी गार्डों ने उन्हें रोककर आई कार्ड मांगा। सिक्योरिटी गार्डों को युवकों ने बताया कि वह सीडीएलयू के विद्यार्थी नहीं है। इस पर उन्हें अंदर जाने से रोका तो युवक हाथा पाई पर उतर आए और गाली-गलौज करने लगे। युवक चले गए लेकिन कुछ देर बाद ही उक्त युवक अपने साथियों को लेकर गए और सुरक्षा कर्मचारियों से हाथापाई कर दी। इसकी सूचना तुरंत वॉकी-टाकी पर दी गई तो अन्य सुरक्षा कर्मचारी भी मौके पर पहुंचे, लेकिन युवक फरार हो गए। सिक्योरिटी गार्डों के साथ हुई हाथापाई और गाली-गलौज की वारदात सीसीटीवी कैमरा में कैद हो गई।
सुरक्षाकर्मचारियों ने दी सीडीएलयू को शिकायत
घटनाके बाद गेट पर तैनात सिक्योरिटी गार्डों ने कुलसचिव के नाम लिखित शिकायत भेजी। शिकायत पत्र पर 15 से अधिक सुरक्षा कर्मचारियों ने हस्ताक्षर भी किए हैं। इसमें कहा गया है कि बाहरी युवकों ने उनके साथ मारपीट की, इसलिए उनके खिलाफ कार्रवाई की जाए। हालांकि सिक्योरिटी गार्डों ने सीडीएलयू प्रशासन को लिखित शिकायत दी लेकिन अभी तक सीडीएलयू प्रशासन ने पुलिस को लिखित शिकायत नहीं दी है। इस पर सिक्योरिटी गार्डों में रोष है। गार्ड्स का कहना है कि वे सीडीएलयू की सुरक्षा में तैनात है, इसलिए यदि वे खुद शिकायत देते हैं तो युवक उनके साथ रंजिशन रखेंगे। अथॉरिटी को पुलिस में शिकायत करनी चाहिए।
एसपीसतेंद्र गुप्ता को दिया घटना का ब्यौरा
सिरसाके नवनियुक्त एसपी सतेंद्र गुप्ता का अभी तबादला हुआ है। इसलिए एसपी सीडीएलयू के गेस्ट हाउस में ही रह रहे हैं। शुक्रवार सुबह एसपी सैर पर निकले थे तो उन्होंने कर्मचारियों का हाल चाल पूछा। सुरक्षा कर्मचारियों ने घटना का ब्यौरा उन्हें दिया। एसपी ने तुरंत सिटी एसएचओ को मामले की जांच के निर्देश दिए। एसपी के निर्देश के बाद सिटी एसएचओ सुभाष बिश्नोई और हुडा चौकी इंचार्ज अशोक कुमार ने सीडीएलयू का दौरा किया। उन्होंने सीसीटीवी फुटेज खंगाली और मामले की जांच शुरू कर दी।
पुलिसने गेट के बाहर खड़े ऑटो हटवाए
हमलावरसीडीएलयू के लघु सचिवालय की ओर बने गेट के पास आटोरिक्शा चालकों के साथी थे। आवारा युवकों का झुंड यही खड़ा रहता है। मामले का संज्ञान आते ही एसपी सतेंद्र गुप्ता ने यह स्टैंड हटवा दिया है। एसपी के निर्देश हैं कि अब यहां गेट पर कोई भी आटोरिक्शा और अन्य वाहन खड़ा नहीं होने दिया जाए।
15 दिन पहले भी हुई थी मारपीट की घटना
सीडीएलयूमें 15 दिन पहले भी मारपीट की घटना हुई थी। सुरक्षा कर्मचारियों ने गेट गंद किया तो बाहरी युवकों ने सुरक्षा कर्मचारियों को धक्का देकर भाग निकले। अभी तक विश्वविद्यालय ने उस घटना के आरोपी युवकों की सीसीटीवी फुटेज नहीं निकाली।
^सिक्योरिटी गार्डों की ओर से मेरे पास लिखित शिकायत आई है। शिकायत में कहा गया है कि कुछ बाहरी युवकों ने उनके साथ हाथापाई की। इस शिकायत को पुलिस के पास फारवर्ड किया जाएगा ताकि पुलिस मामले की जांच कर सके।\\\'\\\' -प्रोफेसर असीम मिगलानी, रजिस्ट्रार, सीडीएलयू, सिरसा
tgl_Latn sot_Latn hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva